Du innkalles med dette til møte i

|  |  |
| --- | --- |
| **Råd** | Trøgstad og Båstad menighetsråd |
| **Møtedato** | 21.september 2022 |
| **Møtetid** | Kl 18.30 |
| **Møtested** | Kirkestua, Båstad |

**Innkalte:** Ellen Løchen Børresen, Terje Østby, Even Enger, Hanne Aksberg Krogh,

Wenche Mysen, Toril Aas, Sigmund Nakkim, Liv Serina Dale.

*Meld fra om eventuelt forfall til Liv Serina Dale*

**Vi starter ute, med en befaring på området for eventuell Stol-plassering. En fra Båstad Vel inviteres til å være med på befaringen.**

**Ord for kvelden og kaffeansvarlig: Even**

**Sak 27/22 Godkjenning av møtebok fra forrige møte og godkjenning av innkalling til dette møte.**

**Sak 28/22 Stol ved Båstad Kirke.**

*Sak 24/22*: Båstad velforening har tatt kontakt med kirkevergen angående en gave de har fått til lokalmiljøet i Båstad. Det er en stor fluktstol i tre som kan males i ulike farger. (En sånn som står utstilt ved det entreprenørfirmaet på haugen ved Mona-rundkjøringa før Mysen.) Giver ønsker at gaven kan være et blikkfang som kan få turister til å stoppe opp ved Båstad kirke og ønsker en plassering i nærheten av bautaen. Kirkevergen viste fellesrådet bilder av tiltenkt område inntil busslomma ved kirken (på FR-møte 22.06), oppå en haug der vi ikke klipper og det ikke vil være til sjenanse for bruk av området, og stolen vil være godt synlig fra RV 22 slik giver tenker seg. Giver er Arild Sørlie, sjef i det store hageutstyrsfirmaet LOG (så vidt jeg har forstått), han bor i Båstad og vil gjøre en hyggelig ting for lokalmiljøet.

* Fellesrådet sender saken til Menighetsrådet i Trøgstad og Båstad til avgjørelse.

Jeg la ved bilder i forrige innkalling, og foreslår å velge plassering på den lille haugen. Det blir enkelt ifht klipping/vedlikehold av området. Alternativt kan den stå inne på plenen, lenger inn fra bautaen.

Arild Sørlie ønsker å gi en stol som blikkfang til Båstad Vel. De ønsker at den kan stå ved kirka. Vi ser på bilder og vurderer muligheten.

**Vedtak:** Saken utsettes til neste møte i MR, den 21.09.22, hvor det vil bli en befaring på området.

**Sak 29/22 Budsjettprosessen i Fellesrådet**

Innmelding av investeringsbehov. Søknad om nytt piano fra Natalia Bourlatschenco.

**Sak 30/22** **Bemanning på Kirkestallen noen timer tirsdag etter Teams-møtet**.

Er det mulig å få en frivillig til å koke kaffe og være der f eks fra kl 10.30 – kl 12?

Dermed gir vi en mulighet til å komme innom, stille spørsmål, avtale møter med noen i Teamet, få opplysninger om hvilke personer på Kirkekontoret de kan ringe til osv osv...

**Sak 31/22 Hva vil vi bruke Menighetshusene til?**

Er det mulig at visse grupper i menigheten ønsker å «låne» Kirkestallen? Har dere forslag? Hvordan ser vi for oss framtidig bruk? Ressurser? Økonomi? Mulighet?

**Sak 32/22 Møte med MR, Utvalgene, Utvalgskontaktene og Teamet.**

Hvor er vi nå, og hvor vil vi? Forslag til møtedag, 27. oktober kl 18.30 på Kirkestallen.

**Sak 33/22 Eventuelt**

**Sak 34/22 Orienteringer**

* Terje orienterer fra Menighetsbarnehagen.
* Ellen orienterer fra GU og FR.
* Sigmund orienterer fra oppgavene til Teamet i Trøgstad.
* Liv Serina orienterer om brev og innspill til MR.

Vel møtt!

*Liv Serina Dale* (sign.)

Leder i Menighetsrådet